শিল্পী অশোক কর্মকার ১৯৮৯ সালের ডাকসুর নির্বাচিত সামাজিক আপ্যায়ন সম্পাদক; এখন প্রথম আলোর প্রধান শিল্প-নির্দেশক, পুরস্কৃত প্রচ্ছদশিল্পী। তাঁর একটি মাত্র কোলাজ চিত্রকর্মে তিনি আমাদের তিন যুগ আগের অবয়ব নিয়ে নন্দিত এক কম্পোজিশন রচনা করে শিরোনাম দিয়েছেন – ‘রিপ্রিন্ট অব রিমেমবার’। একই কাগজে আমাদের আরো দুই সহপাঠী শিল্পী আছেন – প্রচ্ছদ-ইলাস্ট্রেশনে খ্যাত মাসুক হেলাল ও মুদ্রণবিশেষজ্ঞ মাহবুবুর রশিদ মজনু। মাসুক জলরঙে দুটি প্রতিকৃতি এঁকেছেন, মজনু ক্যানভাসে বিমূর্ত দুটি গড়ন এঁকেছেন।